b'\n_START_ARTICLE_\nBranko \xc4\x8celustka\n_START_PARAGRAPH_\nBranko \xc4\x8celustka (Novi Sad, 21. svibnja 1929.), hrvatski fizi\xc4\x8dar\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Novom Sadu 1929. godine. U Banjoj Luci poha\xc4\x91ao od 1940. do 1948. godine. Diplomirao na zagreba\xc4\x8dkome Prirodoslovno-matemati\xc4\x8dkom fakultetu. Doktorirao 1969. disertaciom "Promjena nekih fizikalnih parametara na temperaturama faznog prijelaza u bakar i srebro selenidu i njihova interpretacija". Nakon studija radio kao profesor u gimnaziji do 1956., nakon \xc4\x8dega je radio na Medicinskom fakultetu u Zagrebu kao asistent pa docent, potom izvanredni te redoviti profesor fizike. Na tom fakultetu je predstojnik je Zavoda za fiziku i biofiziku od 1976. do 1993. godine. Vi\xc5\xa1egodi\xc5\xa1nji suradnik Instituta \xc2\xbbRu\xc4\x91er Bo\xc5\xa1kovi\xc4\x87\xc2\xab. Branko \xc4\x8celustka, Ankica Kirin i Jasminka Brnjas-Kraljevi\xc4\x87 zajedno s ostalim \xc4\x8dlanovima Zavoda za fiziku i biofiziku uz izniman trud osigurali su odr\xc5\xbeavanje nastave na Stomatolo\xc5\xa1kom fakultetu od njegova osnutka te na studiju medicine u Splitu, Osijeku i Mostaru do kona\xc4\x8dnog osamostaljenja tih medicinskih fakulteta._NEWLINE_Bavi se nastavnim radom, znanstvenim istra\xc5\xbeivanjima s podru\xc4\x8dja fizike \xc4\x8dvrstog stanja, posebno opti\xc4\x8dkim i elektri\xc4\x8dnim svojstvima vi\xc5\xa1ekomponentnih poluvodi\xc4\x8dkih materijala. Radove objavio u u \xc4\x8dasopisima Glasnik matemati\xc4\x8dko-fizi\xc4\x8dki i astronomski, Acta metallurgica, Journal of Physics and Chemistry of Solids, Physica Status Solidi, Croatica chemica acta, Fizika , Thin Solids Films i Acta stomatologica Croatica._NEWLINE_Arhivar knji\xc5\xbenice \xc4\x8ce\xc5\xa1ke besede, knji\xc5\xbenice \xc4\x8de\xc5\xa1ke zajednice u Hrvatskoj.'